pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. จับมือเครือข่ายจัดประชุมระดับภูมิภาคอาเซียน มุ่งขับเคลื่อนงานขจัดความรุนแรงต่อเด็กในทุกรูปแบบ
วันจันทร์ที่ 27 มีนาคม 2566
พม. จับมือเครือข่ายจัดประชุมระดับภูมิภาคอาเซียน มุ่งขับเคลื่อนงานขจัดความรุนแรงต่อเด็กในทุกรูปแบบ
พม. จับมือเครือข่ายจัดประชุมระดับภูมิภาคอาเซียน มุ่งขับเคลื่อนงานขจัดความรุนแรงต่อเด็กในทุกรูปแบบ
เมื่อวันที่ 24 มีนาคม2566 เวลา 16.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานปิดการประชุมเชิงปฏิบัติการระดับภูมิภาคอาเซียน : มุมมองอาเซียน ... สู่การขับเคลื่อนในประเทศไทย เพื่อทบทวนและให้ข้อเสนอแนะต่อการดําเนินการยุติการใช้ความรุนแรงต่อเด็กตามแผนปฏิบัติการว่าด้วยการขจัดความรุนแรงต่อเด็กในภูมิภาคอาเซียน พ.ศ. 2559 - 2568 (RPA on EVAC) ซึ่งจัดโดยกรมกิจการเด็กและเยาวชน (ดย.) กระทรวง พม. ร่วมกับ มูลนิธิศูนย์พิทักษ์สิทธิเด็ก และเครือข่ายสิทธิเด็กประเทศไทย โดยมีนางอภิญญา ชมภูมาศ อธิบดี ดย. พร้อมผู้บริหารกระทรวง พม. ผู้แทนภาครัฐและภาคประชาสังคมกว่า 120 คน เข้าร่วม ณ โรงแรมเดอะทวิน ทาวเวอร์ กรุงเทพมหานคร
นายอนุกูล กล่าวว่า ด้วย กระทรวง พม. โดย ดย. ร่วมกับมูลนิธิศูนย์พิทักษ์สิทธิเด็ก เป็นเจ้าภาพร่วมในการจัดการดําเนินงานตามโครงการ “End Violence against children in Thailand and ASEAN " ได้แก่ การประชุมระดับชาติ เพื่อทบทวน และให้ข้อเสนอแนะต่อการดําเนินงาน ตามแผนปฏิบัติการว่าด้วยการขจัดความรุนแรงต่อเด็กในภูมิภาคอาเซียน พ.ศ. 2559 – 2568 เมื่อวันที่ 13 กุมภาพันธ์ 2566 และการประชุมออนไลน์ติดตามความก้าวหน้า การขจัดความรุนแรงต่อเด็กในประเทศไทย และข้อเสนอแนะในการดําเนินงานตามแผนปฏิบัติการ ว่าด้วยการขจัดความรุนแรงต่อเด็กในภูมิภาคอาเซียน พ.ศ. 2559 – 2568 เมื่อวันที่ 27 กุมภาพันธ์ 2566
นายอนุกูล กล่าวเพิ่มเติมว่า สําหรับการประชุมครั้งนี้ เป็นเวทีการแลกเปลี่ยนในมิติของอาเซียน ความสําเร็จ ความคาดหวัง และก้าวต่อไป โดย 1) นายวันชัย รุจนวงศ์ ผู้แทนไทยด้านสิทธิเด็กใน ACWC 2) Mr.Miguel Musngi ผู้แทนจากสํานักงานเลขาธิการอาเซียน 3) Mr.Lucio Sarandrea ยูนิเซฟ ภูมิภาคเอเชียตะวันออกและแปซิฟิก และ 4).Ms.Amihan Abueva จาก CRC Asia ทั้งนี้ ผลการประชุมดังกล่าวจะนําไปสู่การทบทวนงานด้านเด็กในปัจจุบัน และการขับเคลื่อนงานขจัดความรุนแรงต่อเด็กในทุกรูปแบบ ทั้งในระดับนโยบายและระดับปฏิบัติ โดยความร่วมมือจากภาคีเครือข่ายทุกภาคส่วน เพื่อให้เกิดการป้องกันและคุ้มครองเด็กที่มีประสิทธิภาพต่อไป
นอกจากนี้ เป็นเวทีรวบรวมความก้าวหน้า ข้อท้าทาย และข้อเสนอแนะในการยุติความรุนแรงต่อเด็ก โดยเฉพาะจากองค์กรภาคประชาสังคม ซึ่งกระทรวง พม. โดย ดย. จะรับไปพิจารณาเพื่อประกอบการจัดทําร่างยุทธศาสตร์การคุ้มครองเด็ก ฉบับที่ 2 และรายงานความก้าวหน้าตามแผนปฏิบัติการระดับภูมิภาค ว่าด้วยการขจัดความรุนแรงต่อเด็ก รวมทั้งจะประสานความร่วมมือการขับเคลื่อนงานกับทุกภาคีเครือข่าย เพื่อร่วมกันขจัดความรุนแรงต่อเด็กร่วมกันอย่างเป็นรูปธรรมต่อไป
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กรมเจ้าท่า ลงนามร่วม 7 สถาบันการตรวจเรือตามประมวลว่าด้วยองค์กรที่ได้รับการยอมรับ (Code for Recognized Organizations; RO Code)
วันจันทร์ที่ 27 มีนาคม 2566
กรมเจ้าท่า ลงนามร่วม 7 สถาบันการตรวจเรือตามประมวลว่าด้วยองค์กรที่ได้รับการยอมรับ (Code for Recognized Organizations; RO Code)
...
กรมเจ้าท่า ลงนามร่วม 7 สถาบันการตรวจเรือตามประมวลว่าด้วยองค์กรที่ได้รับการยอมรับ (Code for Recognized Organizations; RO Code)
วันที่ 27 มีนาคม 2566 นายกริชเพชร ชัยช่วย รักษาราชการแทนอธิบดีกรมเจ้าท่า กระทรวงคมนาคม เป็นประธานฯ ในพิธีลงนามในบันทึกข้อตกลงเพื่อยอมรับและผูกพันในการปฏิบัติตามข้อกําหนดและเงื่อนไขการตรวจเรือและออกใบสําคัญรับรองตามอนุสัญญาระหว่างประเทศและพิธีสาร พร้อมด้วยนายภูริพัฒน์ ธีระกุลพิศุทธิ์ รองอธิบดีกรมเจ้าท่าด้านปลอดภัย นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ และนายวิบูลย์ ธีรภาพสกุลวงศ์ ผู้อํานวยการสํานักมาตรฐานเรือ ณ ห้องประชุมวิสูตรสาคร ชั้น 4 อาคาร 162 ปี กรมเจ้าท่า
ตามที่กรมเจ้าท่ามีภารกิจต้องดําเนินการกําหนดหลักเกณฑ์ วิธีการและเงื่อนไขในการประกาศกําหนด รวมถึงกํากับดูแลการดําเนินการของสถาบันการตรวจเรือในการตรวจและออกใบสําคัญรับรองการตรวจเรือจากกรมเจ้าท่า ให้สอดคล้องกับอนุสัญญาและพิธีสารที่เกี่ยวข้อง และเป็นไปตามมาตรฐานตามประมวลว่าด้วยองค์กรทีได้รับการยอมรับ (Code for Recognized Organizations; RO Code)
ทั้งนี้ การจัดพิธีลงนามดังกล่าวฯ เพื่อให้เป็นไปตามประกาศกรมเจ้าท่าที่ 257/2565 เรื่องแบบบันทึกข้อตกลงเพื่อยอมรับและผูกพันในการปฏิบัติตามข้อกําหนดและเงื่อนไขการตรวจเรือและออกใบสําคัญรับรองตามอนุสัญญาระหว่างประเทศและพิธีสาร ให้เป็นไปด้วยความเรียบร้อยและเป็นการแก้ไขสิ่งที่ถูกตรวจพบในการตรวจประเมินจาก IMO ในหัวข้อ RO Delegation กรมเจ้าท่า โดยสํานักมาตรฐานเรือ สํานักกฎหมาย และสํานักเลขานุการกรม จึงจัดพิธีลงนามในบันทึกข้อตกลงเพื่อยอมรับและผูกพันในการปฏิบัติตามข้อกําหนดและเงื่อนไขการตรวจเรือและออกใบสําคัญรับรองตามอนุสัญญาระหว่างประเทศและพิธีสารระหว่างกรมเจ้าท่า และสถาบันการตรวจเรือจํานวน 7 สถาบัน ได้แก่ 1) อเมริกัน บิวโร่ ออฟชิปปิ้ง 2) บูโร เวอริทัส เอสเอ 3) ไชน่า คลาสสิฟิเคชั่น โซไซตี้ 4) ดี เอ็น วี เอเอส 5) โคเรียน เรจิสเตอร์ 6) นิปปอน ไคจิ เคียวไค และ 7) รีน่า เซอร์วิสเซส เอส พี เอ ภายหลังลงนามในบันทึกข้อตกลงเพื่อยอมรับและผูกพันฯ ระหว่างกรมเจ้าท่า และสถาบันการตรวจเรือทั้ง 7 แห่ง เรียบร้อย จะส่งผลให้การตรวจเรือ มีประสิทธิภาพ เกิดความเรียบร้อย เป็นไปตามมาตรฐานสากลต่อไป
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา แนะหน่วยงานในสังกัดกระทรวงอุตสาหกรรม หนุนผู้ประกอบการเพิ่มผลิตภาพ สร้างมูลค่าเพิ่มสินค้าตอบโจทย์ความต้องการผู้บริโภค
วันอาทิตย์ที่ 26 มีนาคม 2566
26/03/2566
รองปลัดฯ ณัฏฐิญา แนะหน่วยงานในสังกัดกระทรวงอุตสาหกรรม หนุนผู้ประกอบการเพิ่มผลิตภาพ สร้างมูลค่าเพิ่มสินค้าตอบโจทย์ความต้องการผู้บริโภค
รองปลัดกระทรวงอุตสาหกรรมแนะหน่วยงานในสังกัดกระทรวงอุตสาหกรรม หนุนผู้ประกอบการเพิ่มผลิตภาพ สร้างมูลค่าเพิ่มสินค้าตอบโจทย์ความต้องการผู้บริโภค
เมื่อวันที่ 23 มีนาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานขับเคลื่อนการดําเนินของสถาบันอาหาร สถาบันพัฒนาอุตสาหกรรมสิ่งทอ และสถาบันเพิ่มผลผลิตแห่งชาติ พร้อมกําชับให้เร่งส่งเสริมและพัฒนาผู้ประกอบการเพิ่มผลิตภาพ สร้างมูลค่าเพิ่มผลิตภัณฑ์ตอบโจทย์ความต้องการผู้บริโภค รวมถึงจัดกิจกรรมต่าง ๆ ให้เป็นไปตามแผนงานที่กําหนด โดยในด้านการขับเคลื่อนการผลิตอาหารอย่างยั่งยืนตามแนวคิด BCG Model มุ่งเน้นการลดการสูญเสียอาหาร (Food Loss) ด้วยการเร่งให้การส่งเสริมสถานประกอบการลดอัตราการสูญเสียของมวลอาหารที่เกิดขึ้นในขั้นตอนการผลิต การเก็บเกี่ยวและการแปรรูปในห่วงโซ่อุปทานอาหาร ขณะเดียวกันในส่วนของอาหารที่ถูกทิ้ง หรือ ขยะอาหาร (Food Waste) พยายามหาแนวทางทําให้เกิดการสูญเสียอาหารในตอนปลายของห่วงโซ่อาหารให้น้อยที่สุด ขณะเดียวกันในด้านการยกระดับพืชสมุนไพรไทยเพื่อเข้าสู่อุตสาหกรรมอาหารฟังก์ชั่นและส่วนผสมอาหารฟังก์ชั่น (Functional Food and Functional Ingredient) มุ่งเน้นการวิจัยและพัฒนาอาหารเพื่อสุขภาพตอบโจทย์ความต้องการของผู้บริโภคยุคนี้ที่หันมาใส่ใจการดูแลสุขภาพมากขึ้น
ส่วนในด้านการพัฒนาอุตสาหกรรมสิ่งทอ เน้นการพัฒนาผ้าไหมไทยร่วมสมัย โดยการประสานงานในเชิงพื้นที่กับ สอจ.ต่าง ๆ เพื่อลงไปช่วยเหลือวิสาหกิจชุมชนในพื้นที่ให้ได้อย่างครอบคลุม เพื่อพัฒนาการทอผ้า การย้อม ให้มีลวดลายสีสันทันสมัย สวยงาม และเป็นที่ต้องการของตลาด รวมถึงการเพิ่มมูลค่าผลิตภัณฑ์ให้มากขึ้น ขณะเดียวกันในด้านการดําเนินงานตามข้อตกลงการเป็นสมาชิกองค์การเพิ่มผลผลิตแห่งเอเชีย ซึ่งเป็นกิจกรรมความร่วมมือเพื่อการแลกเปลี่ยนเรียนรู้ในระดับนานาชาติ ขอให้ดําเนินการให้เป็นตามแผนและสําเร็จตามวัตถุประสงค์ รวมถึงการส่งเสริมสถานประกอบการเก่งและดี ผ่านการมอบรางวัลคุณภาพแห่งชาติ ควรมีการเชิดชูและถอดบทเรียนเพื่อให้เกิดการเรียนรู้และเป็นตัวอย่างความสําเร็จต่อไป
โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นางสาวชลาริน นิลพิฤกษ์ ผู้อํานวยการกองกลาง นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน และนายเตมีย์ พันธุวงค์ราช ผู้อํานวยการกองตรวจราชการ เข้าร่วมการประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-พม. จัดประชุมเครือข่ายทำรายงานความก้าวหน้าการป้องกันและปราบปรามการค้ามนุษย์ เตรียมส่งสหรัฐฯ จัดอันดับใน TIP Report ปี 2566
วันจันทร์ที่ 27 มีนาคม 2566
พม. จัดประชุมเครือข่ายทํารายงานความก้าวหน้าการป้องกันและปราบปรามการค้ามนุษย์ เตรียมส่งสหรัฐฯ จัดอันดับใน TIP Report ปี 2566
พม. จัดประชุมเครือข่ายทํารายงานความก้าวหน้าการป้องกันและปราบปรามการค้ามนุษย์ เตรียมส่งสหรัฐฯ จัดอันดับใน TIP Report ปี 2566
เมื่อวันที่ 24 มีนาคม 2566 นางสาวซาราห์ บินเย๊าะ ที่ปรึกษาวิชาการพัฒนาสังคม กระทรวงการพัฒนาสังคมและความมั่นคงของมนุษย์ (พม.) เป็นประธานการประชุมกลุ่มย่อย 3P เพื่อจัดทํารายงานความก้าวหน้าผลการดําเนินงานป้องกันและปราบปรามการค้ามนุษย์ของประเทศไทย (Progress Report) โดยมีพลตํารวจเอก ธรรมศักดิ์ วิชชารยะ รองเลขาธิการนายกรัฐมนตรีฝ่ายการเมือง และผู้แทนหน่วยงานที่เกี่ยวข้อง จํานวน 50 คน เข้าร่วมประชุม ณ ห้องประชุมจันทร์กะพ้อ ชั้น 19 อาคารกระทรวง พม. และผ่านสื่ออิเล็กทรอนิกส์
นางสาวซาราห์ กล่าวว่า วันนี้ มีการจัดทํารายงานความก้าวหน้าผลการดําเนินงานป้องกันและปราบปรามการค้ามนุษย์ของประเทศไทย (Progress Report) ตั้งแต่เดือนมกราคมถึงมีนาคม 2566 เพื่อส่งให้สหรัฐอเมริกาเพิ่มเติมจากรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2565 สําหรับใช้ประเมินและจัดระดับประเทศไทยในรายงานสถานการณ์การค้ามนุษย์ หรือ TIP Report (Trafficking in Persons Report) ประจําปี 2566
ทั้งนี้ ที่ประชุมได้พิจารณาข้อมูลความสอดคล้องถูกต้องของรายงานฯ ทั้ง 3 ด้าน (3P) ได้แก่ ด้านดําเนินคดีและบังคับใช้กฎหมาย (PROSECUTION) ด้านคุ้มครองช่วยเหลือ (PROTECTION) และด้านป้องกัน (PREVENTION) อีกทั้งได้มอบหมายให้หน่วยงานเจ้าภาพหลักแต่ละด้านปรับปรุงข้อมูลให้ครบถ้วนสมบูรณ์แล้วส่งให้กระทรวง พม. และกระทรวงการต่างประเทศแปลและเรียบเรียงเป็นรายงานฯ ฉบับภาษาอังกฤษ เพื่อนําส่งรายงานฯ ให้สถานเอกอัครราชทูตสหรัฐอเมริกาประจําประเทศไทย ภายในวันที่ 4 เมษายน 2566 ตามกําหนดต่อไป
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-​รองโฆษกรัฐบาลย้ำเตือนผู้ขับขี่ที่มีใบสั่งค้างชำระ ตั้งแต่วันที่ 1 เมษายน 2566 ต้องชำระค่าปรับ หากเพิกเฉยต่อภาษีรถยนต์ประจำปีได้ใบแทนภาษีชั่วคราวใช้ได้ 30 วัน
วันจันทร์ที่ 27 มีนาคม 2566
27/03/2566
​รองโฆษกรัฐบาลย้ําเตือนผู้ขับขี่ที่มีใบสั่งค้างชําระ ตั้งแต่วันที่ 1 เมษายน 2566 ต้องชําระค่าปรับ หากเพิกเฉยต่อภาษีรถยนต์ประจําปีได้ใบแทนภาษีชั่วคราวใช้ได้ 30 วัน
​รองโฆษกรัฐบาลย้ําเตือนผู้ขับขี่ที่มีใบสั่งค้างชําระ ตั้งแต่วันที่ 1 เมษายน 2566 ต้องชําระค่าปรับ หากเพิกเฉยต่อภาษีรถยนต์ประจําปีได้ใบแทนภาษีชั่วคราวใช้ได้ 30 วัน หากพ้น 30 วัน จะต้องเสียค่าปรับไม่เกิน 2,000 บาท พร้อมตัดแต้มความประพฤติในการขับรถ
วันที่ 27 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําเตือนผู้ขับขี่ที่มีใบสั่งค้างชําระ ตั้งแต่วันที่ 1 เมษายน 2566 เป็นต้นไป เมื่อไปต่อภาษีรถยนต์ประจําปี นายทะเบียนรถยนต์จะไม่ออกเครื่องหมายแสดงการเสียภาษีประจําปี หรือ ป้ายภาษี ให้ ผู้ขับขี่ที่ค้างชําระค่าปรับจะได้ใบแทนเสียภาษีชั่วคราว แทนใบจริง จนกว่าจะชําระค่าปรับให้ครบถ้วน ภายใน 30 วัน หลังรับใบแทน
นางสาวรัชดา กล่าว่าภายหลัง สํานักงานตํารวจแห่งชาติ (สตช.) และกรมการขนส่งทางบก (ขบ.) ร่วมกันดําเนินการกวดขันวินัยการขับขี่ บังคับใช้มาตรการตามที่กําหนดในกฎหมายให้เกิดประสิทธิภาพสูงสุด จํานวน 2 มาตรการ ได้แก่ การตัดคะแนนความประพฤติ โดยเริ่มดําเนินการตั้งแต่วันที่ 9 มกราคม 2566 ที่ผ่านมา และมาตรการชะลอการออกเครื่องหมาย แสดงการเสียภาษี สําหรับรถที่มีใบสั่งค้างชําระ ตาม 141/1 พ.ร.บ.จราจรทางบก พ.ศ. 2522 และที่แก้ไขเพิ่มเติมนั้น ในส่วนของมาตรการชะลอเครื่องหมายแสดงการเสียภาษีจะใช้กับรถยนต์ที่มีใบสั่งจราจรที่ค้างชําระ ซึ่งเพิกเฉยไม่ชําระค่าปรับตามที่กําหนด โดย สตช. จะส่งข้อมูลระบบอิเล็กทรอนิกส์ไปยังนายทะเบียน ขบ. เมื่อประชาชนไปต่อภาษีรถยนต์ประจําปี นายทะเบียนจะรับต่อภาษีประจําปีแต่ยังไม่ได้รับเครื่องหมายแสดงการเสียภาษี (ป้ายภาษี) โดยจะได้หลักฐานชั่วคราวแทนป้ายภาษี ซึ่งมีอายุ 30 วัน เพื่อให้ผู้นั้นไปชําระค่าปรับที่ค้างชําระให้ครบถ้วนภายใน 30 วัน แล้วจึงสามารถมารับป้ายภาษีได้ แต่หากประชาชนต้องการจะชําระค่าปรับในขณะต่อภาษี กฎหมายกําหนดให้อํานวยความสะดวกแก่ประชาชนให้นายทะเบียนสามารถรับชําระค่าปรับตามใบสั่งพร้อมกับชําระภาษี และรับเครื่องหมายแสดงการเสียภาษีได้ทันที ทั้งนี้ การขับรถโดยไม่มีป้ายภาษี จะมีโทษ ตาม พ.ร.บ.รถยนต์ มาตรา 11 ซึ่งกําหนดว่ารถยนต์คันที่ต่อภาษีแล้วจะต้องแสดงเครื่องหมายตามที่ ขบ. กําหนด ให้ครบถ้วน มีโทษปรับไม่เกิน 2,000 บาท ถูกตัดคะแนนความประพฤติในการขับรถ 1 คะแนน ซึ่งประชาชนสามารถตรวจสอบข้อมูลใบสั่งค้างชําระและคะแนนความประพฤติได้ที่เว็บไซต์ E-ticket PTM และแอปพลิเคชัน ขับดี
“มาตรการชะลอการออกเครื่องหมาย แสดงการเสียภาษี เพื่อให้เกิดการบูรณาการข้อมูลได้แบบ Real Time ทําให้การบังคับใช้กฎหมายเกิดผลสัมฤทธิ์และมีประสิทธิภาพสูงสุดในการบังคับใช้กฎหมายว่าด้วยการจราจรทางบก นําไปสู่การเสริมสร้างวินัยจราจร จิตสํานึกด้านความปลอดภัย และช่วยลดอุบัติเหตุทางถนน รัฐบาลมีความห่วงใยต่อพี่น้องประชาชนผู้ใช้รถใช้ถนน ให้เกิดความปลอดภัยในการขับขี่ ลดจํานวนผู้เสียชีวิตและผู้บาดเจ็บจากอุบัติเหตุ”นางสาวรัชดา กล่าว
รัฐบาลไทย-ข่าวทำเนียบรัฐบาล-ประชุมคณะกรรมการส่งเสริมและพัฒนาดิจิทัลฯ
วันจันทร์ที่ 27 มีนาคม 2566
ประชุมคณะกรรมการส่งเสริมและพัฒนาดิจิทัลฯ
ประชุมคณะกรรมการส่งเสริมและพัฒนาดิจิทัลฯ
วันนี้ (27 มี.ค. 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการส่งเสริมและพัฒนาดิจิทัลเพื่อเศรษฐกิจและสังคม พร้อมด้วยหน่วยงานและเจ้าหน้าที่เกี่ยวข้อง เข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
____________________
รัฐบาลไทย-ข่าวทำเนียบรัฐบาล-รองปลัดดีอีเอส ประชุมร่วมเลขาธิการ APPU
วันจันทร์ที่ 27 มีนาคม 2566
รองปลัดดีอีเอส ประชุมร่วมเลขาธิการ APPU
รองปลัดดีอีเอส ประชุมร่วมเลขาธิการ APPU
วันนี้ (27 มี.ค. 66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือการดําเนินงานร่วมกับเลขาธิการสหภาพสมาชิกรัฐสภาเอเชียและแปซิฟิก (APPU) โดยมีหน่วยงานและเจ้าหน้าที่เกี่ยวข้อง เข้าร่วม ณ ห้องประชุม 802 ชั้น 8 สป.ดศ.
_________________________
รัฐบาลไทย-ข่าวทำเนียบรัฐบาล-แนะผู้จะเดินทางไปต่างประเทศช่วงหยุดยาวสงกรานต์ เตรียมความพร้อมตามแนวทาง กต. ตรวจเอกสาร ศึกษาข้อมูล กฎหมาย ประเทศปลายทาง
วันจันทร์ที่ 27 มีนาคม 2566
27/03/2566
แนะผู้จะเดินทางไปต่างประเทศช่วงหยุดยาวสงกรานต์ เตรียมความพร้อมตามแนวทาง กต. ตรวจเอกสาร ศึกษาข้อมูล กฎหมาย ประเทศปลายทาง
แนะผู้จะเดินทางไปต่างประเทศช่วงหยุดยาวสงกรานต์ เตรียมความพร้อมตามแนวทาง กต. ตรวจเอกสาร ศึกษาข้อมูล กฎหมาย ประเทศปลายทาง ดาวน์โหลดแอป Thai Consular เป็นช่องทางขอความช่วยเหลือเมื่อมีเหตุด่วน
วันนี้ (27 มี.ค.66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในช่วงวันหยุดยาวเทศกาลสงกรานต์ที่จะมาถึงนี้ คาดว่าจะมีประชาชนเดินทางท่องเที่ยวทั้งในและต่างประเทศจํานวนมาก ซึ่งในส่วนผู้ที่วางแผนจะเดินทางไปต่างประเทศนั้น ขอให้ศึกษาและปฏิบัติตามแนวทางที่กระทรวงการต่างประเทศได้มีข้อแนะนํา โดยให้ตรวจสอบเงื่อนไขการเข้าประเทศต่างๆ ศึกษาข้อมูลประเทศปลายทาง มีกฎหมายข้อห้ามใดที่สําคัญหรือไม่ รวมทั้งเตรียมเอกสารต่างๆ และหนังสือเดินทางของตนให้พร้อม
ทั้งนี้ ตามข้อกําหนดของสายการบินต่างๆ จะไม่อนุญาตให้ผู้เดินทางที่หนังสือเดินทางมีอายุน้อยกว่า 6 เดือนเดินทาง จึงขอให้ตรวจว่าหนังสือเดินทางหรือพาสปอร์ตเหลืออายุในเกณฑ์ที่ใช้เดินทางได้หรือไม่ หากเหลืออายุไม่ถึง 6 เดือนก็ให้ติดต่อกรมการกงสุลต่อไป ซึ่งปัจจุบันสามารถบริการหนังสือเดินทางได้สะดวกและรวดเร็ว นอกจากกรมการกงสุล แจ้งวัฒนะแล้ว ประชาชนสามารถติดต่อที่สํานักงานหนังสือเดินทางชั่วคราวอีก 7 แห่งในกรุงเทพฯ และอีก 18 แห่งทั่วประเทศด้วย โดยสามารถลงทะเบียนจองคิวออนไลน์ก่อนเข้ารับบริการได้ที่ https://www.qpassport.in.th/#/landing
นอกจากนี้ หากประสงค์จะทําหนังสือเดินทางด้วยตู้ kiosk ก็ทําได้ด้วยการกรอกข้อมูลและถ่ายรูปได้ด้วยตนเอง มีจุดให้บริการที่สํานักงานหนังสือเดินทางชั่วคราว ปทุมวัน ณ ศูนย์การค้าเอ็มบีเค เซ็นเตอร์ ชั้น 5 และสํานักงานหนังสือเดินทางชั่วคราว บางใหญ่ ณ ศูนย์การค้าเซ็นทรัล พลาซ่า เวสต์เกต ชั้น G
น.ส.ไตรศุลี กล่าวว่า กระทรวงการต่างประเทศยังแนะนําให้ผู้จะเดินทางไปต่างประเทศดาวน์โหลดแอปพลิเคชัน Thai Consular ซึ่งมีข้อมูลด้านกงสุลและรายละเอียดหมายเลขโทรศัพท์ติดต่อสถานเอกอัครราชทูตไทย(สอท.) สถานกงสุลใหญ่(สกญ.) ในประเทศต่าง ๆ อย่างครบถ้วน และสามารถขอรับความช่วยเหลือหากเกิดเหตุด่วนในต่างประเทศได้ผ่านการกดเมนู SOS ในแอปพลิเคชัน หรือประสานหมายเลขสายด่วนของ สอท. สกญ. ในประเทศนั้น ๆ ได้ โดยแม้ สอท. และสกญ. หลายแห่งจะปิดทําการช่วงเทศกาลสงกรานต์ แต่ชาวไทยในต่างประเทศท่านสามารถติดต่อสายด่วนทุกแห่งได้ ส่วนในประเทศไทยสามารถติดต่อสายด่วนกรมการกงสุลที่เบอร์ 02 572 8442 ตลอด 24 ชั่วโมง
--------------------
รัฐบาลไทย-ข่าวทำเนียบรัฐบาล-ปิดอ่าวฝั่งทะเลอันดามัน 1 เม.ย. – 30 มิ.ย. 66 พื้นที่ภูเก็ต พังงา กระบี่ ตรัง ควบคุมการทำประมงฤดูปลาวางไข่
วันจันทร์ที่ 27 มีนาคม 2566
ปิดอ่าวฝั่งทะเลอันดามัน 1 เม.ย. – 30 มิ.ย. 66 พื้นที่ภูเก็ต พังงา กระบี่ ตรัง ควบคุมการทําประมงฤดูปลาวางไข่
.....
กรมประมง ประกาศใช้มาตรการบริหารจัดการทรัพยากรสัตว์น้ําในฤดูสัตว์น้ํามีไข่ วางไข่ เลี้ยงตัวอ่อน ปิดอ่าวฝั่งทะเลอันดามัน ปี 2566 ในเขตพื้นที่บางส่วนของจังหวัดภูเก็ต พังงา กระบี่ และตรัง ตั้งแต่ปลายแหลมพันวา อ.เมืองภูเก็ต จ.ภูเก็ต ถึงปลายแหลมหยงสตาร์ อ.ปะเหลียน จ.ตรัง ครอบคลุมพื้นที่ 4,696 ตารางกิโลเมตร ตั้งแต่วันที่ 1 เม.ย. – 30 มิ.ย. 66 เพื่อควบคุมการทําประมงฤดูปลามีไข่
.
อนุญาตเฉพาะเครื่องมือประมงบางชนิดของกลุ่มเรือประมงขนาดเล็กที่ประกาศให้ใช้ได้เท่านั้น ผู้ฝ่าฝืนมีโทษปรับตั้งแต่ 5,000 บาท – 30 ล้านบาท ขึ้นกับขนาดเรือประมง หรือ ปรับ 5 เท่าของมูลค่าสัตว์น้ําที่จับได้ และต้องได้รับโทษทางปกครอง
.
ซึ่งผลการศึกษามาตรการปิดอ่าวฝั่งทะเลอันดามัน ปีที่ผ่านมา พบว่าสัตว์น้ําที่มีความสําคัญทางเศรษฐกิจหลายชนิด มีความสมบูรณ์เพศสูง โดยเฉพาะในเดือนมิ.ย. พบสัตว์น้ําวัยอ่อนมีความหนาแน่นสูงสุดถึง 1,197 ตัว/1,000 ลูกบาศก์เมตร ซึ่งมากกว่าช่วงก่อนประกาศใช้มาตรการฯ ที่มีความหนาแน่นเพียง 470 ตัว/1,000 ลบ.ม. อีกทั้ง การใช้เครื่องมือประมงที่อนุญาตให้ใช้ในช่วงประกาศใช้มาตรการฯ เช่น อวนกุ้งและอวนปู ที่มีขนาดเหมาะสมกับฤดูสัตว์น้ํามีไข่ วางไข่ และยังเป็นส่วนหนึ่งในการเพิ่มผลผลิตสัตว์น้ําเพื่อคงความสมดุลทางธรรมชาติอีกด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บสย. ชวน SMEs  “ลด ปลด หนี้” แก้หนี้ยั่งยืน ยืนยันตัวตน ร่วมโครงการ “บสย. พร้อมช่วย”
วันจันทร์ที่ 27 มีนาคม 2566
27/03/2566
บสย. ชวน SMEs  “ลด ปลด หนี้” แก้หนี้ยั่งยืน ยืนยันตัวตน ร่วมโครงการ “บสย. พร้อมช่วย”
บสย. เคียงข้าง SMEs  ร่วม ลด ปลด หนี้  “ค้ําประกันสินเชื่อ” โครงการ “บสย. พร้อมช่วย” แก้หนี้ยั่งยืน ฟื้นธุรกิจ ผ่อนน้อย เบาแรง เตรียมส่งข้อความ ยืนยันตัวตน ป้องกันมิจฉาชีพ พร้อมแจ้งความประสงค์ร่วมโครงการ ผ่าน บสย. Call Center และ LINE @tcgfirst
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรมขนาดย่อม (บสย.) เปิดเผยว่า เพื่อให้ผู้ประกอบการ SMEs ที่ใช้บริการ “ค้ําประกันสินเชื่อ” ได้รับทราบสถานะการดําเนินธุรกิจของตัวเอง โดยเฉพาะอย่างยิ่ง SMEs ที่ได้รับสินเชื่อจากสถาบันการเงิน และมี บสย. ค้ําประกันสินเชื่อ ที่ บสย.ได้ชําระเงินตามหนังสือค้ําประกันให้สถาบันการเงินแล้ว โดยจัดทําแผนความช่วยเหลือ ลด ปลด หนี้ แจ้งเตือนผู้ประกอบการ SMEs ในรายที่ บสย. ได้ชําระเงินตามหนังสือค้ําประกันให้สถาบันการเงินแล้ว เพื่อเชิญชวน SMEs กลุ่มนี้ร่วมโครงการ “บสย.พร้อมช่วย” แก้หนี้ยั่งยืน โดยปรับโครงสร้างหนี้ ด้วยมาตรการ 3 สี ม่วง เหลือง เขียว ที่ บสย. พัฒนาขึ้น เพื่อช่วยประคับประคองธุรกิจให้เดินหน้าต่อไป และกลับมาเป็นลูกหนี้ปกติได้
ทั้งนี้ผู้ประกอบการ SMEs จะได้รับข้อความผ่าน SMS “บสย. สังกัดกระทรวงการคลัง เพิ่มช่องทางให้ผู้ประกอบการ SMEs ที่ต้องการเข้าร่วม โครงการ “บสย. พร้อมช่วย” แก้หนี้ยั่งยืน “ลด ปลด หนี้” เพื่อให้ธุรกิจเดินหน้าต่อไป แจ้งความประสงค์ได้ที่ บสย. Call Center 02-890-9999 จ-ศ 8.30-16.30 น.หรือ LINE @tcgfirst” นี้เท่านั้น โดย บสย. ได้เปิดให้ SMEs ยืนยันตัวตนผ่าน บสย. Call Center และ LINE @tcgfirst พร้อมแจ้งความประสงค์เข้าร่วมโครงการ โดย บสย. ไม่มีนโยบายแนบลิงก์ใด ๆ ทั้งสิ้น เพื่อป้องกันกลุ่มมิจฉาชีพฉวยโอกาสแอบอ้างสร้างข่าวปลอม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมแรงงานไทยภาคการเกษตรไปอิสราเอล ภายใต้โครงการ “ความร่วมมือ ไทย - อิสราเอล เพื่อการจัดหางาน” สร้างรายได้ให้คนไทยกว่า 6,500 คน
วันจันทร์ที่ 27 มีนาคม 2566
27/03/2566
โฆษกรัฐบาลเผย นายกฯ ส่งเสริมแรงงานไทยภาคการเกษตรไปอิสราเอล ภายใต้โครงการ “ความร่วมมือ ไทย - อิสราเอล เพื่อการจัดหางาน” สร้างรายได้ให้คนไทยกว่า 6,500 คน
โฆษกรัฐบาลเผย นายกฯ ส่งเสริมแรงงานไทยภาคการเกษตรไปอิสราเอล ภายใต้โครงการ “ความร่วมมือ ไทย - อิสราเอล เพื่อการจัดหางาน” สร้างรายได้ให้คนไทยกว่า 6,500 คน
วันนี้ (วันที่ 27 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมแรงงานไทยไปทํางานต่างประเทศ อย่างถูกต้อง สร้างรายได้ ปลอดภัย แลกเปลี่ยนความรู้ระหว่างกัน ตามนโยบายการทํางานของกระทรวงแรงงานที่ได้ส่งแรงงานไทยไปทํางานที่ประเทศอิสราเอล ภายใต้โครงการ “ความร่วมมือ ไทย - อิสราเอล เพื่อการจัดหางาน (Thailand-Israel Cooperation on the Placement of Workers: TIC)”
โฆษกประจําสํานักนายกรัฐมนตรี กล่าวว่า ประเทศไทยและอิสราเอล ได้ดําเนินการตามข้อตกลงด้านแรงงานเรื่องการจ้างแรงงานไทยทํางานชั่วคราวในภาคเกษตรในอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน” อย่างต่อเนื่อง ซึ่งจากการดําเนินโครงการที่ผ่านมา 17 ครั้ง ประสบผลสําเร็จด้วยดี ทําให้ในปี 2566 นี้ จะมีโควต้าแรงงานไทย ไปทํางานภาคการเกษตรที่อิสราเอลเป็นจํานวนกว่า 6,500 คน ซึ่งผลของการดําเนินงาน ตั้งแต่วันที่ 10 มกราคม - 20 มีนาคม 2566 ประเทศไทยได้ส่งแรงงานการเกษตรไปทํางานที่อิสราเอลแล้ว เป็นจํานวน 1,513 คน แบ่งเป็นเพศชาย จํานวน 1,480 คน และเพศหญิง จํานวน 33 คน โดยแรงงานทั้งหมดได้ผ่านการอบรมคนหางานก่อนการเดินทาง ทั้งนี้ มีระยะเวลาจ้างงานครั้งแรก 2 ปี และสามารถต่อสัญญาจ้างได้อีก 3 ปี 3 เดือน โดยประเภท ลักษณะของงาน ที่แรงงานไทยไปทํางาน ได้แก่ ทําสวนดอกไม้ ปลูกกระบองเพชร ปลูกมะเขือเทศ กล้วย แตงโม ฟักทอง รวมทั้งในกิจการปศุสัตว์ ได้แก่ เลี้ยงวัว หมู ไก่ และผึ้ง โดยนอกจากงานด้านการเกษตรแล้ว จะมีการขยายความร่วมมือ ไปยังภาคส่วนอื่นในอนาคต เช่น การขยายตลาดแรงงานภาคอุตสาหกรรม เป็นต้น
“นายกรัฐมนตรี ให้ความสําคัญกับการส่งเสริมแรงงานไทยไปทํางานในต่างประเทศอย่างถูกต้องตามกฎหมาย ซึ่งกระทรวงแรงงานได้ดําเนินการภายใต้โครงการความร่วมมือไทย-อิสราเอล เพื่อการจัดหางาน (TIC) เพื่อให้แรงงานไทยสามารถเข้าถึงสวัสดิการ ได้รับการคุ้มครอง และมีคุณภาพชีวิตการทํางานที่ดี ตลอดจน จะได้นําประสบการณ์และความรู้ มาต่อยอด ยกระดับคุณภาพชีวิต นํารายได้เข้าประเทศ” นายอนุชาฯ กล่าว
ทั้งนี้ ผู้ใดมีความสนใจไปทํางานต่างประเทศสามารถติดตามข่าวสารการประกาศรับสมัครได้ที่เว็บไซต์ doe.go.th/overseas และสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมหมิว พรปวีณ์ ช่อชูวงศ์ นักกีฬาแบดมินตันหญิงไทย ประเดิม สวิส โอเพ่น 2023 แชมป์แรกของปี
วันจันทร์ที่ 27 มีนาคม 2566
27/03/2566
​โฆษกรัฐบาลเผย นายกฯ ชื่นชมหมิว พรปวีณ์ ช่อชูวงศ์ นักกีฬาแบดมินตันหญิงไทย ประเดิม สวิส โอเพ่น 2023 แชมป์แรกของปี
รวมทั้งผล การแข่งขัน 2023 ICTSI Philippine Athletics Championships นักกีฬากรีฑาไทยรับมากถึง 5 ทอง 2 เงิน 1 ทองแดง
วันนี้ (27 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมนักกีฬาตัวแทนชาติไทย หมิว พรปวีณ์ แชมป์เเบดมินตัน "สวิส โอเพ่น 2023" และทัพนักกีฬากรีฑาทีมชาติไทยชนะรับเหรียญมากถึง 5 เหรียญทอง 2 เหรียญเงิน 1 เหรียญทองแดง
โฆษกประจําสํานักนายกรัฐมนตรีเปิดเผยว่า ผลจากการแข่งขันแบดมินตันระดับ เวิลด์ ทัวร์ ซูเปอร์ 300 รายการ “สวิส โอเพ่น 2023” (YONEX Swiss Open 2023) ระหว่างวันที่ 21 – 26 มีนาคม 2566 ที่สนาม St. Jakobshalle Basel เมืองบาเซล ประเทศสวิตเซอร์แลนด์ หมิว พรปวีณ์ ช่อชูวงศ์ มืออันดับ 11 ของโลก นักกีฬาจากประเทศไทย เอาชนะ เมีอา บลิชเฟลด์ท มืออันดับ 22 ของโลก จากเดนมาร์ก ได้เป็นแชมป์แบดมินตัน สวิส โอเพ่น 2023 และถือเป็นแชมป์แรกของปีนี้
พร้อมกันนี้ ผลการแข่งขัน 2023 ICTSI Philippine Athletics Championships ระหว่างวันที่ 21 – 26 มีนาคม 2566 ณ นครอีลากัน จังหวัดอีซาเบลา ประเทศฟิลิปปินส์ นักกีฬาทีมชาติไทยได้รับถึง 8 เหรียญ แบ่งเป็น 5 เหรียญทอง จาก วิ่ง 400 ม. วิ่งข้ามรั้ว 400 ม. วิ่ง 200 ม. วิ่งผลัด 4x400 ม. เขย่งก้าวกระโดด 2 เหรียญเงิน จาก วิ่ง 100 ม. วิ่งข้ามรั้ว 400 ม. และ 1 เหรียญทองแดง จาก วิ่ง 400 ม.
“นายกรัฐมนตรีชื่นชมนักกีฬาไทยที่ทําผลงานได้ดีอย่างต่อเนื่อง สร้างชื่อเสียงให้ประเทศ และสร้างรอยยิ้มให้กับแฟนกีฬาชาวไทย พร้อมกันนี้ นายกรัฐมนตรีเชื่อมั่นว่านักกีฬาไทยจะทําผลงานได้ดีอย่างต่อเนื่องในปี 2023 โดยแฟนกีฬาชาวไทยทุกคนจะให้กําลังใจสนับสนุนอย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล-57 ปีกรุงไทย เดินหน้าสู่ธนาคารเพื่อความยั่งยืน ขับเคลื่อนโครงการ Waste Management ตอบโจทย์ Zero Waste
วันจันทร์ที่ 27 มีนาคม 2566
27/03/2566
57 ปีกรุงไทย เดินหน้าสู่ธนาคารเพื่อความยั่งยืน ขับเคลื่อนโครงการ Waste Management ตอบโจทย์ Zero Waste
​ธนาคารกรุงไทย มุ่งมั่นก้าวสู่ธนาคารเพื่อความยั่งยืน เปิดตัวโครงการ Waste Management บริหารจัดการขยะภายในแบบครบวงจร สร้างสรรค์กิจกรรมเป็นมิตรสิ่งแวดล้อม ลดการปล่อยก๊าซเรือนกระจก ตอบโจทย์ Zero Waste
ศ. (พิเศษ) ดร.กิตติพงษ์ กิตยารักษ์ ประธานกรรมการบรรษัทภิบาลและความรับผิดชอบต่อสังคม ธนาคารกรุงไทย เปิดเผยว่า ธนาคารตระหนักถึงความสําคัญในการรักษาสิ่งแวดล้อมและการพัฒนาอย่างยั่งยืน สะท้อนให้เห็นจากการดําเนินธุรกิจของธนาคารที่ไม่ได้เน้นการสร้างผลกําไรแต่เพียงอย่างเดียว แต่มุ่งสร้างสมดุลให้เกิดขึ้นทุกมิติ ในโอกาสธนาคารกรุงไทย ครบรอบ 57 ปี ได้เปิดตัวโครงการ Waste Management การบริหารจัดการขยะภายในธนาคาร ภายใต้แนวคิด Care for the World : แยกขยะเพื่อโลก โดยคัดแยกขยะ เพื่อส่งต่อเข้าสู่กระบวนการรีไซเคิลผ่านช่องทางต่างๆ รวมถึงการสร้างสรรค์สินค้าจากขยะรีไซเคิล (Upcycling) ซึ่งใช้ระบบบันทึกและจัดเก็บข้อมูลปริมาณและประเภทขยะผ่านดิจิทัลแพลตฟอร์ม ทําให้สามารถประเมินผลโครงการจากการวัดปริมาณการลดก๊าซเรือนกระจก
ธนาคารเริ่มดําเนินโครงการ Waste Management ในพื้นที่ภาคใต้ 8 จังหวัด จํานวน 97 สาขา สามารถคัดแยกขยะรีไซเคิล ประเภทกระดาษ หรือขวดพลาสติก PET ซึ่งคํานวณออกมาเป็นปริมาณการลดการปล่อยก๊าซเรือนกระจกได้กว่า 20,000 กิโลกรัมคาร์บอน เทียบเท่ากับการปลูกต้นไม้ถึงกว่า 1,100 ต้น และในปีนี้ได้เริ่มกระบวนการจัดการขยะอย่างครบวงจรในพื้นที่กรุงเทพฯ 4 อาคาร ได้แก่ อาคารนานาเหนือ อาคารสุขุมวิท อาคารปทุมวัน และอาคารถนนศรีอยุธยา ก่อนขยายการดําเนินงานไปยังสาขาทั่วภูมิภาค พร้อมจัดอบรมส่งเสริมพฤติกรรมการคัดแยกขยะอย่างถูกวิธี และกิจกรรมออนไลน์สร้างการมีส่วนร่วมของพนักงานและบุคลากรที่เกี่ยวข้อง เพื่อให้ความรู้ ความเข้าใจในการจัดการขยะ และสร้างความตระหนักรู้ให้แก่พนักงานในการช่วยลดและชดเชยปริมาณก๊าซเรือนกระจก สอดรับกับนโยบายความเป็นกลางทางคาร์บอน (Carbon Neutrality) เพื่อก้าวสู่การเป็นประเทศที่มีการปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2065
โครงการ Waste Management นับเป็นการต่อยอดการดําเนินการด้านสิ่งแวดล้อมของธนาคาร โดยที่ผ่านมา ธนาคารได้พัฒนานวัตกรรมเครื่อง Inno Waste เพื่อใช้แปรรูปเศษอาหารจากห้องอาหารธนาคารที่มีวันละกว่า 120 กิโลกรัม หรือเกือบ 28 ตันต่อปี ให้เป็นดินคุณภาพดี นําไปแจกจ่ายให้กับพนักงาน โรงเรียน และชุมชน ช่วยเพิ่มพื้นที่สีเขียว รวมไปถึงการติดตั้งตู้คืนขวดสะสมแต้ม (Relife Machine) จากโครงการ “กรุงไทย RELIFE เปลี่ยนฟื้นคืนชีวิต” โดยเก็บขวดพลาสติก ที่สํานักงานใหญ่ และสาขา นําไปส่งต่อเพื่อผลิตเป็นเส้นใย Upcycle ทอเป็นจีวรพระ ชุด PPE เพื่อใช้ในทางการแพทย์ เครื่องนุ่งห่ม รวมถึงเครื่องแบบพนักงาน ซึ่งเก็บขวดพลาสติกได้แล้วกว่า 16,600 ใบ ลดการปล่อยก๊าซเรือนกระจกได้มากกว่า 146 กิโลกรัมคาร์บอน และจะมีการขยายการติดตั้งเครื่อง Relife Machine เพิ่มเติม เพื่อช่วยลดปริมาณขยะจากขวดพลาสติก
ธนาคารกรุงไทยมุ่งสู่การเป็นธนาคารเพื่อความยั่งยืน โดยให้ความสําคัญกับการอนุรักษ์สิ่งแวดล้อม ตลอดจนการใช้ทรัพยากรและพลังงานอย่างคุ้มค่าและเกิดประสิทธิภาพสูงสุด เพื่อลดการเกิดของเสีย ลดการสร้างมลพิษ รวมถึงผลักดันให้เกิดผลกระทบเชิงบวกต่อสิ่งแวดล้อมด้วยการบริหารจัดการภายในองค์กรผ่านโครงการจัดการด้านสิ่งแวดล้อมมาอย่างต่อเนื่อง ตามวิสัยทัศน์ กรุงไทย เคียงข้างไทย สู่ความยั่งยืน #carefortheworld #กรุงไทยแยกขยะเพื่อโลก
รัฐบาลไทย-ข่าวทำเนียบรัฐบาล-ไทยเนื้อหอม! 2 เดือนแรกปี 66 ชาวต่างชาติเข้ามาลงทุน 113 ราย เงินลงทุน 26,756 ล้านบาท ญี่ปุ่นนำโด่งลงทุนมากที่สุด
วันจันทร์ที่ 27 มีนาคม 2566
ไทยเนื้อหอม! 2 เดือนแรกปี 66 ชาวต่างชาติเข้ามาลงทุน 113 ราย เงินลงทุน 26,756 ล้านบาท ญี่ปุ่นนําโด่งลงทุนมากที่สุด
.....
กระทรวงพาณิชย์เผยในช่วง 2 เดือนแรกของปี 2566 ได้อนุญาตให้ชาวต่างชาติเข้ามาลงทุนประกอบธุรกิจในประเทศไทย ภายใต้ พ.ร.บ.การประกอบธุรกิจของคนต่างด้าว พ.ศ. 2542 จํานวน 113 ราย เพิ่มขึ้น 82% แบ่งเป็น
.
• ลงทุนผ่านช่องทางการขอรับใบอนุญาตประกอบธุรกิจของคนต่างด้าว จํานวน 37 ราย
• ขอหนังสือรับรองการประกอบธุรกิจของคนต่างด้าว จํานวน 76 ราย
.
การลงทุนดังกล่าว ก่อให้เกิดเม็ดเงินลงทุน 26,756 ล้านบาท เพิ่มขึ้น 305% และเกิดการจ้างงานคนไทย 1,651 คน เพิ่มขึ้น 33% โดยชาวต่างชาติที่เข้ามาลงทุน 5 อันดับแรก ได้แก่
.
• ญี่ปุ่น 25 ราย ร้อยละ 22 เงินลงทุน 8,545 ล้านบาท
• สิงคโปร์ 19 ราย ร้อยละ 17 เงินลงทุน 3,090 ล้านบาท
• สหรัฐฯ 13 ราย ร้อยละ 12 เงินลงทุน 1,314 ล้านบาท
• จีน 10 ราย ร้อยละ 9 เงินลงทุน 10,987 ล้านบาท
• สมาพันธรัฐสวิส 6 ราย ร้อยละ 5 เงินลงทุน 966 ล้านบาท
.
นอกจากการเข้ามาลงทุนแล้ว ยังมีการถ่ายทอดเทคโนโลยีอันเป็นองค์ความรู้เฉพาะด้านโดยตรงจากประเทศผู้เข้ามาลงทุนให้แก่คนไทย เช่น
> องค์ความรู้เกี่ยวกับการออกแบบ การสร้างแบบจําลองแบบ 3 มิติ และการทํางานของแดมเปอร์เฉพาะทางบนคอมพิวเตอร์
> องค์ความรู้เกี่ยวกับการออกแบบระบบไฟฟ้าและอิเล็กทรอนิกส์ในโครงการรถไฟฟ้า
> องค์ความรู้เกี่ยวกับการเจาะลอด (Horizontal Directional Drilling)
> องค์ความรู้เกี่ยวกับการวิเคราะห์ความผิดพลาดในกระบวนการผลิตสินค้าประเภทนาฬิกาอัจฉริยะ (Smart Watch)
.
สําหรับธุรกิจที่ได้รับอนุญาตเดือน ม.ค. - ก.พ. 66 นั้น ส่วนใหญ่เป็นธุรกิจที่สอดคล้องกับการพัฒนาโครงสร้างพื้นฐานของประเทศ นโยบายการส่งเสริมการลงทุนเพื่อเพิ่มความสามารถในการแข่งขันของประเทศ
.
Cr. กระทรวงพาณิชย์
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สำเร็จ! ส่งไข่ไก่สดไปไต้หวันล็อตแรก 3.2 แสนฟอง มูลค่า 1.5 ล้านบาท คาดในปี 66 มียอดส่งออก 50 ล้านฟอง
วันจันทร์ที่ 27 มีนาคม 2566
สําเร็จ! ส่งไข่ไก่สดไปไต้หวันล็อตแรก 3.2 แสนฟอง มูลค่า 1.5 ล้านบาท คาดในปี 66 มียอดส่งออก 50 ล้านฟอง
.....
กระทรวงเกษตรและสหกรณ์ โดยกรมปศุสัตว์เผยความสําเร็จการส่งออก “ไข่ไก่สด” ไปยังตลาดไต้หวัน ซึ่งเป็นไข่ไก่ที่ได้รับรองมาตรฐานเพื่อการส่งออก ปริมาณการส่งออกล็อตแรก จํานวน 325,000 ฟอง มีมูลค่าประมาณ 1,500,000 บาท
.
ทั้งนี้ คาดการณ์ว่าในปี 66 จะสามารถส่งออกไข่ไก่สดจากประเทศไทยไปยังไต้หวันได้ 50 ล้านฟอง มีมูลค่ากว่า 230 ล้านบาท โดยในปี 65 ที่ผ่านมา ประเทศไทยสามารถส่งออกไข่ไก่ได้ทั้งหมด 282 ล้านฟอง มูลค่า 1,238 ล้านบาท และยอดการส่งออกมีแนวโน้มเพิ่มขึ้นต่อเนื่อง
.
แม้จะมีข่าวการแพร่ระบาด “โรคไข้หวัดนก” ในช่วงที่ผ่านมา แต่ประเทศไทยโดยกรมปศุสัตว์มีมาตรการป้องกันโรคไข้หวัดนกอย่างเข้มงวด ส่งผลให้ไม่มีการแพร่ระบาดไข้หวัดนกในประเทศไทยมากกว่า 15 ปี ถือเป็น “จุดแข็งของอุตสาหกรรมสัตว์ปีกและไข่” ที่สามารถผลิตได้อย่างมีคุณภาพได้มาตรฐาน GMP และ HACCP มีความปลอดภัยจนทําให้เป็นที่เชื่อมั่นของคู่ค้า
.
ระยะต่อไป จะดําเนินการเปิดตลาดไข่สดอีกหลายแห่งเพื่อสร้างตลาดส่งออกใหม่ จะส่งผลให้ประเทศไทยสามารถรักษาระดับการผลิตและการบริโภคให้ใกล้เคียงภาวะสมดุลได้อย่างต่อเนื่อง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า ฝึกอบรมการใช้ระบบการออกหนังสือสัญญาคนประจำเรือ และบัญชีคนประจำเรือด้วยวิธีการทางอิเล็กทรอนิกส์และระบบ Fishing PIPO (Mobile Application)
วันอาทิตย์ที่ 26 มีนาคม 2566
กรมเจ้าท่า ฝึกอบรมการใช้ระบบการออกหนังสือสัญญาคนประจําเรือ และบัญชีคนประจําเรือด้วยวิธีการทางอิเล็กทรอนิกส์และระบบ Fishing PIPO (Mobile Application)
...
กรมเจ้าท่า ฝึกอบรมการใช้ระบบการออกหนังสือสัญญาคนประจําเรือ และบัญชีคนประจําเรือด้วยวิธีการทางอิเล็กทรอนิกส์และระบบ Fishing PIPO (Mobile Application)
จากนโยบายรัฐบาล และกระทรวงคมนาคม ได้มอบหมายให้กรมเจ้าท่า ควบคุม กํากับ ดูแลและอํานวยความสะดวกแก่ประชาชนที่มาติดต่อราชการรวมถึงการให้บริการทางอิเล็กทรอนิกส์
กรมเจ้าท่า โดยสํานักงานเจ้าท่าภูมิภาคที่ 3 สาขาประจวบคีรีขันธ์ร่วมกับกองมาตรฐานคนประจําเรือ ดําเนินการจัดฝึกอบรมการใช้ระบบการออกหนังสือสัญญาคนประจําเรือและบัญชีคนประจําเรือด้วยวิธีการทางอิเล็กทรอนิกส์ และระบบ Fishing PIPO (Mobile Application) ให้กับกลุ่มเจ้าของเรือประมงพื้นบ้าน และเรือกลเดินทะเลเฉพาะเขต ในพื้นที่อําเภอเมืองประจวบฯ อําเภอทับสะแก อําเภอบางสะพาน และอําเภอน้อย ณ ห้องประชุมเกาะหลัก ศาลากลางชั้น 5 และพื้นที่อําเภอหัวหิน อําเภอปราณบุรี และอําเภอสามร้อยยอด ณ สมาคมประมงปากน้ําปราณ อําเภอปราณบุรี จังหวัดประจวบคีรีขันธ์ ทั้งนี้ เพื่อให้ประชาชนกลุ่มเป้าหมายได้เข้าใจขั้นตอนในการเข้ารับบริการผ่านระบบอิเล็กทรอนิกส์ และการใช้งานระบบดังกล่าว โดยมีผู้เข้าอบรมทั้งสิ้น 103 คน
รัฐบาลไทย-ข่าวทำเนียบรัฐบาล-Tourists urged to download “Tourist Police i lert u” mobile application while in Thailand
วันจันทร์ที่ 27 มีนาคม 2566
27/03/2566
Tourists urged to download “Tourist Police i lert u” mobile application while in Thailand
Tourists urged to download “Tourist Police i lert u” mobile
application while in Thailand
March 26, 2023, Deputy Government Spokesperson Ratchada Thanadirek disclosed that the
Royal Thai Police, through the Tourist Police Office, has developed a mobile application called
“Tourist Police i lert u” for foreign visitors to Thailand to be able to seek help from the police in
cases of emergency. The application is operated with the Global positioning System (GPS), and
can be downloaded free of charge from both iOS and android systems.
Once downloaded, tourists may click “Request” to seek help, and send information and photos
at the scene of accident to the War Room (1155 tourist police Hotline), which has officers
standing by 24/7. The information will, then, be forwarded to local police nearby to provide
immediate help. In the meantime, the police will call back to the registered phone number to
provide initial help and advice. Languages available for communication with the tourist police
are: English, Chinese, Russian, Korean, French, German, ASEAN, and Arabic.
According to the Deputy Government Spokesperson, the Government strives to increase safety
of all the tourists in Thailand. Technology has been applied to enhance operation efficiency and
prompt assistance. Tourists who are planning to visit Thailand are invited to download the
application to receive help from the Thai police in case of emergency.
รัฐบาลไทย-ข่าวทำเนียบรัฐบาล-ออมสิน เปิดให้จองสิทธิ์ฝากเงิน 500 บาทขึ้นไป รับกระปุกออมสิน “รักษ์โลก” รณรงค์ร่วมดูแลสิ่งแวดล้อม ในโอกาสครบรอบวันสถาปนา 1 เมษายน 2566
วันจันทร์ที่ 27 มีนาคม 2566
27/03/2566
ออมสิน เปิดให้จองสิทธิ์ฝากเงิน 500 บาทขึ้นไป รับกระปุกออมสิน “รักษ์โลก” รณรงค์ร่วมดูแลสิ่งแวดล้อม ในโอกาสครบรอบวันสถาปนา 1 เมษายน 2566
ในวันที่ 1 เมษายน 2566 ธนาคารออมสินขอเชิญชวนคนไทยสร้างจิตสํานึกรักการออม โดยผู้ที่ฝากเงินกับธนาคารครบ 500 บาทขึ้นไป มีสิทธิ์รับกระปุก The planet in your hands “กระปุกออมสินรักษ์โลก” เป็นที่ระลึก
ในโอกาสครบรอบวันสถาปนาธนาคารออมสิน ก้าวสู่ปีที่ 111 ในวันที่ 1 เมษายน 2566 ธนาคารออมสินขอเชิญชวนคนไทยสร้างจิตสํานึกรักการออม โดยผู้ที่ฝากเงินกับธนาคารครบ 500 บาทขึ้นไป มีสิทธิ์รับกระปุก The planet in your hands “กระปุกออมสินรักษ์โลก” เป็นที่ระลึก โดยเปิดลงทะเบียนจองสิทธิ์ได้ที่เว็บไซต์ www.gsb.or.th และ LINE OFFICIAL : GSB Society ตั้งแต่วันที่ 28-31 มีนาคม 2566 และเปิดให้ฝากเงินพร้อมรับกระปุกในวันที่ 1-4 เมษายน 2566 ณ สาขาธนาคารออมสิน ตามรอบวันและเวลาที่แจ้งความประสงค์ไว้ในการลงทะเบียน (1 กระปุก ต่อ 1 ท่าน) ของมีจํานวนจํากัด ทั้งนี้ ผู้ฝากเงินยังได้มีส่วนร่วมในการรักษาสิ่งแวดล้อม โดยกระปุกออมสินที่จัดทําขึ้นในโอกาสนี้ ผลิตจากเยื่อกระดาษฟางข้าว ซึ่งเป็นวัตถุดิบเหลือใช้จากการเก็บเกี่ยวข้าว มาผลิตเป็นกระปุกออมสินโดยไม่สิ้นเปลืองทรัพยากรใหม่ และลดการเผาฟางข้าวที่ทําลายหน้าดิน โดยตลอดกระบวนการผลิตกระปุกออมสินรักษ์โลก 1 ชิ้น ช่วยลดการปล่อยก๊าซเรือนกระจกได้ 2.5 gCO2e
รัฐบาลไทย-ข่าวทำเนียบรัฐบาล-กระแสอีวีมาแรง ปลัดฯ ณัฐพล ตรวจเยี่ยม Update ค่ายรถยนต์ในงานมอเตอร์โชว์ ครั้งที่ 44 มุ่งเป้าสู่ยุคยานยนต์สมัยใหม่
วันอาทิตย์ที่ 26 มีนาคม 2566
26/03/2566
กระแสอีวีมาแรง ปลัดฯ ณัฐพล ตรวจเยี่ยม Update ค่ายรถยนต์ในงานมอเตอร์โชว์ ครั้งที่ 44 มุ่งเป้าสู่ยุคยานยนต์สมัยใหม่
ปลัดกระทรวงอุตสาหกรรมตรวจเยี่ยม Update ค่ายรถยนต์ในงานมอเตอร์โชว์ ครั้งที่ 44 มุ่งเป้าสู่ยุคยานยนต์สมัยใหม่
เมื่อวันที่ 24 มีนาคม 2566 ดร.ณัฐพล รังสิตพล ปลัดกระทรวงอุตสาหกรรม เข้าเยี่ยมชมงาน งานบางกอก อินเตอร์เนชั่นแนล มอเตอร์โชว์ ครั้งที่ 44 (The 44th Bangkok International Motor Show 2023) โดยมี ดร.ปราจิน เอี่ยมลําเนา ประธานเจ้าหน้าที่บริหาร บริษัท กรังด์ปรีซ์ อินเตอร์เนชั่นแนล ในฐานะประธานจัดงานฯ ให้การต้อนรับและนําชมงาน พร้อมด้วยนายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร เข้าร่วมด้วย ณ อาคารชาเลนเจอร์ฮอลล์ 1-3 อิมแพ็ค เมืองทองธานี
ทั้งนี้ ปลัดกระทรวงอุตสาหกรรมได้เยี่ยมชมและพบปะพูดคุยกับผู้ประกอบการค่ายรถยนต์ต่าง ๆ ที่มาร่วมออกบูธ โดยให้ความสนใจกับรถพลังงานไฟฟ้าจากหลากหลายแบรนด์เป็นพิเศษ โดยคาดการณ์ว่าในปี 2566 นี้ จะทําให้ตลาดรถยนต์ในประเทศไทยคึกคักมากยิ่งขึ้น ส่งผลให้ภาพรวมของอุตสาหกรรมรถยนต์กลับเข้าสู่สภาวะปกติ จากสภาวะเศรษฐกิจที่มีแนวโน้มจะกลับมาเติบโต โดยเฉพาะกับตลาดรถยนต์พลังงานไฟฟ้า หรือ รถยนต์อีวี ที่คาดว่าจะเติบโตอย่างก้าวกระโดดมากกว่าปีที่ผ่านมา จากกระแสความสนใจของผู้บริโภคที่ให้การยอมรับและมีความเชื่อมั่นในรถยนต์อีวีมากขึ้น ประกอบกับภาครัฐให้การสนับสนุนอย่างต่อเนื่องทําให้ราคาสามารถเข้าถึงได้ง่าย ส่งผลให้เกิดการลงทุนในเทคโนโลยีสมัยใหม่ที่สะอาด ประหยัด และปลอดภัย
นอกจากนี้ ยังได้สุ่มตรวจสอบ Eco sticker ที่ติดอยู่กับรถยนต์แต่ละรุ่นภายในงาน โดย Eco Sticker คือ ป้ายแสดงข้อมูลของรถยนต์ตามมาตรฐานสากล ถูกพัฒนาขึ้นโดยกระทรวงอุตสาหกรรมและหน่วยงานที่เกี่ยวข้อง เพื่อยกระดับการคุ้มครองผู้บริโภคให้สามารถเข้าถึงข้อมูลที่สําคัญของรถยนต์บนมาตรฐานเดียวกัน โดยข้อมูลในป้ายจะบ่งบอกคุณลักษณะที่สําคัญของรถยนต์ 5 ส่วน ได้แก่ สมรรถนะรถยนต์ ข้อมูลพื้นฐานของรถยนต์ ข้อมูลผู้ผลิต/นําเข้า รายการอุปกรณ์ที่ติดตั้งจากโรงงาน และราคาขายปลีกแนะนํา นอกจากนี้ ผู้บริโภคยังสามารถเปรียบเทียบข้อมูลของรถยนต์แต่ละรุ่นได้ โดยพิจารณาจากสมรรถนะในด้าน “สะอาด ประหยัด และปลอดภัย” ได้ที่เว็บไซต์ www.car.go.th ทั้งนี้ ข้อมูล ณ วันที่ 25 มีนาคม 2566 สํานักงานเศรษฐกิจอุตสาหกรรมมีการพิจารณาออกใบ Eco Sticker สําหรับรถยนต์ ไปแล้ว 17,136 ใบ
สําหรับ งานบางกอก อินเตอร์เนชั่นแนล มอเตอร์โชว์ ครั้งที่ 44 จัดขึ้นตั้งแต่วันที่ 22 มีนาคม – 2 เมษายน 2566 ณ อาคารชาเลนเจอร์ฮอลล์ 1-3 อิมแพ็ค เมืองทองธานี ซึ่งมีค่ายรถยนต์-จักรยานยนต์มาร่วมออกบูธมากกว่า 40 ค่าย อาทิ
Aston Martin, Audi, Alpha Volantis, BMW, BYD, Bentley, BMW Motorrad, Ducati, Ford, Great Wall Motors, Hyundai, Hyundai Bus & Truck, Honda, Harley-Davidson, Isuzu, Jeep, Kia, Lexus, MG, Mazda, MINI, Mercedes-Benz, Maserati, Mitsubishi Motors, Nissan, NETA, Peugeot, Porsche, Rolls-Royce, Suzuki, Subaru, Suzuki Motosales, Toyota, Thai Honda Manufacturing, Triumph, Volvo, Yamaha
รัฐบาลไทย-ข่าวทำเนียบรัฐบาล-รฟท. ร่วมประชุม คณะกรรมการบูรณาการกู้ชีพฉุกเฉิน และความปลอดภัยทางถนน วุฒิสภา
วันเสาร์ที่ 11 มีนาคม 2566
รฟท. ร่วมประชุม คณะกรรมการบูรณาการกู้ชีพฉุกเฉิน และความปลอดภัยทางถนน วุฒิสภา
โชว์ความพร้อมระบบดูแลผู้โดยสารในสถานการณ์ฉุกเฉิน
เมื่อวันที่ 8 มีนาคม 2566 เวลา 13.30 น. คณะกรรมการบูรณาการกู้ชีพฉุกเฉินและความปลอดภัยทางถนน วุฒิสภา ร่วมประชุมและศึกษาดูงานการสาธิตระบบกู้ชีพฉุกเฉิน การเตรียมความพร้อม เพื่อรองรับกรณีเกิดการเจ็บป่วยฉุกเฉินภายในสถานีกลางกรุงเทพอภิวัฒน์ ซึ่งเป็นการบูรณาการร่วมกันระหว่างการรถไฟแห่งประเทศไทย (รฟท.) กระทรวงคมนาคมกับหน่วยงานภาคีเครือข่ายความปลอดภัย ให้สามารถช่วยเหลือผู้ป่วยในกรณีฉุกเฉิน ทันเหตุการณ์ สร้างความเชื่อมั่นให้กับผู้ใช้บริการของ รฟท.
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ รฟท.เปิดเผยว่า เมื่อวันที่ 8 มีนาคม 2566 ที่ผ่านมา คณะกรรมการบูรณาการกู้ชีพฉุกเฉินและความปลอดภัยทางถนน วุฒิสภา และหน่วยงานภาคีเครือข่ายได้ประชุมร่วมกับ รฟท.เพื่อบูรณาการด้านความปลอดภัยร่วมกัน ในการเตรียมความพร้อมรองรับการเกิดอุบัติเหตุฉุกเฉิน ลดการสูญเสียชีวิตและทรัพย์สินของประชาชน โดยมีนายสุรชัย เลี้ยงบุญเลิศชัย ประธานกรรมการบูรณาการกู้ชีพฉุกเฉินและความปลอดภัยทางถนน วุฒิสภา เป็นประธานในการประชุม พร้อมด้วยสมาชิกวุฒิสภา ผู้แทนจากหน่วยงานภาครัฐ ภาคเอกชน และประชาชน โดยมีผู้บริหาร รฟท.ให้การต้อนรับ และแนะนําการสาธิตรับชมระบบกู้ชีพฉุกเฉินและการเตรียมความพร้อมเพื่อรองรับกรณีเกิดการเจ็บป่วยฉุกเฉินภายในสถานีกลางกรุงเทพอภิวัฒน์
รฟท.มีมาตรการเตรียมความพร้อมในการรองรับผู้โดยสารกรณีที่เจ็บป่วยฉุกเฉิน โดยจัดให้มีห้องปฐมพยาบาล พร้อมเจ้าหน้าที่พยาบาลวิชาชีพประจําสถานีกลางกรุงเทพอภิวัฒน์ เพื่อให้การช่วยเหลือผู้โดยสาร กรณีเกิดอุบัติเหตุหรือเจ็บป่วยฉุกเฉิน ขณะเดียวกันได้จัดมาตรการรักษาความปลอดภัย ติดตั้งกล้องวงจรปิด (CCTV) ในพื้นที่มากกว่า 1,100 ตัว พร้อมเจ้าหน้าที่รักษาความปลอดภัยตลอด 24 ชั่วโมง ซึ่งครอบคลุมทั้งภายในและภายนอกสถานี รวมถึงยังมีหุ่นยนต์ต้อนรับ รถเข็นอัจฉริยะ และระบบรักษาความปลอดภัยด้วยปัญญาประดิษฐ์ (AI) ที่ยกระดับคุณภาพการให้บริการและความปลอดภัยขั้นสูงในสถานีด้วยเทคโนโลยี 5G สามารถตรวจจับความไม่ปลอดภัยที่อาจเกิดขึ้นกับผู้โดยสารและแจ้งเตือนไปยังเจ้าหน้าที่ เพื่อให้ความช่วยเหลือได้ทันท่วงที
นอกจากนี้มีการติดตั้งเครื่องกระตุ้นหัวใจไฟฟ้า (AED) ที่สถานีกลางกรุงเทพอภิวัฒน์ และสถานีอื่นๆ รวมทั้งบนขบวนรถ เพื่อให้ความช่วยเหลือเบื้องต้นแก่ผู้โดยสารที่มีภาวะหัวใจเต้นผิดจังหวะ หรือภาวะหัวใจหยุดเต้นเฉียบพลัน สามารถช่วยเหลือผู้ป่วยได้ในกรณีฉุกเฉินอย่างทันท่วงที ซึ่งจะช่วยลดอัตราการสูญเสียชีวิตลงได้
ทั้งนี้ ภายหลังจากการประชุมหารือในครั้งนี้ รฟท.ได้รับข้อเสนอแนะและข้อคิดเห็นเพื่อนํามาพัฒนาการใหบริการ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มีความมุ่งมั่นในการพัฒนาการให้บริการด้านต่าง ๆ อย่างต่อเนื่อง โดยเน้นหลักอํานวยความสะดวก รวดเร็ว และปลอดภัย พร้อมทั้งยินดีเปิดรับฟังข้อเสนอแนะและความคิดเห็นในด้านต่าง ๆ จากทุกภาคส่วนเพื่อนํามาปรับปรุงการให้บริการให้ได้รับความพึงพอใจสูงสุดแก่พี่น้องประชาชนผู้ใช้บริการ
รัฐบาลไทย-ข่าวทำเนียบรัฐบาล-รมว.แรงงาน ปลื้ม ต่างชาติยอมรับ เลือกตัวแทนไทยเป็นรองประธานงานแข่งขันฝีมือในเวทีเอเชีย
วันเสาร์ที่ 11 มีนาคม 2566
รมว.แรงงาน ปลื้ม ต่างชาติยอมรับ เลือกตัวแทนไทยเป็นรองประธานงานแข่งขันฝีมือในเวทีเอเชีย
รมว.สุชาติ ชมกลิ่น ปลิ้มตัวแทนประเทศไทยได้เป็นรองประธานงานแข่งขัน ขึ้นเวทีกล่าวสรุปความพร้อมจัดการแข่งขันฝีมือแรงงานเอเชีย ปลายปี 2566 ที่อาบูดาบี
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เตรียมกล่าวปาฐกถาต่อคณะนักธุรกิจจากสหรัฐฯ ในวันที่ 13 มีนาคม นี้
วันเสาร์ที่ 11 มีนาคม 2566
11/03/2566
​โฆษกรัฐบาลเผย นายกฯ เตรียมกล่าวปาฐกถาต่อคณะนักธุรกิจจากสหรัฐฯ ในวันที่ 13 มีนาคม นี้
ยินดีสหรัฐฯ นําคณะผู้แทนทางการค้าทั้งภาครัฐและเอกชนจัดประชุม Trade Winds ที่กรุงเทพฯ ช่วยเสริมสร้างโอกาสและศักยภาพการค้าไทย-สหรัฐฯ เพิ่มมากขึ้น
วันนี้ (11 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีสหรัฐฯ นําคณะผู้แทนทางการค้าทั้งภาครัฐและเอกชน มาจัดการประชุม Trade Winds ที่กรุงเทพฯ ระหว่างวันที่ 13 - 15 มี.ค. 2566 ซึ่งจะช่วยเสริมสร้างโอกาสและศักยภาพการค้าไทย-สหรัฐฯ มากยิ่งขึ้น ทั้งนี้ นายกรัฐมนตรีเตรียมกล่าวปาฐกถาต่อคณะนักธุรกิจจากสหรัฐฯ ในวันที่ 13 มีนาคม 2566 ด้วย
โฆษกประจําสํานักนายกรัฐมนตรีกล่าวว่า สํานักงานการค้าระหว่างประเทศ (International Trade Administration) ของสหรัฐฯ ได้เล็งเห็นถึงศักยภาพของประเทศไทย ในฐานะประเทศที่มีขนาดเศรษฐกิจขนาดใหญ่ในเอเชียตะวันออกเฉียงใต้ และมีความสําคัญทางเศรษฐกิจเพิ่มขึ้นในเวทีโลก รวมถึงไทยและสหรัฐฯ ยังมีศักยภาพในการขยายความร่วมมือการค้าและการลงทุน โดยเฉพาะในอุตสาหกรรมเทคโนโลยีชั้นสูง พลังงาน และยานยนต์ไฟฟ้า จึงพิจารณาจัดการประชุม Trade Winds Mission and Business Forum 2023 ซึ่งนางมาริสา ลาโก (Ms. Marisa Lago) ปลัดกระทรวงพาณิชย์สหรัฐฯ จะนําธุรกิจและองค์กรสหรัฐฯ กว่า 100 แห่ง มาประชุมร่วมกันที่กรุงเทพฯ เพื่อเสริมสร้างความร่วมมือทางเศรษฐกิจ การค้า และผลประโยชน์ร่วมกันระหว่างไทยและสหรัฐฯ
สําหรับการประชุม Trade Winds ครั้งนี้ สถานเอกอัครราชทูตสหรัฐฯ ประจําประเทศไทยระบุว่า จะเป็นเวทีการค้าที่มีคณะผู้แทนทางการค้านําโดยรัฐบาลสหรัฐฯ เดินทางมาร่วมประชุมคณะที่ใหญ่ที่สุด โดยในการประชุม Trade Winds ที่ผ่านมาทั้ง 12 ครั้ง ประสบความสําเร็จในการเสริมสร้างข้อตกลงทางการค้ามากมาย คิดเป็นมูลค่ากว่า 3,400 ล้านเหรียญสหรัฐฯ ซึ่งการประชุม Trade Winds ในปีนี้ จะมีการจัดการประชุมกับนักการทูตด้านพาณิชย์ของสหรัฐฯ จากประเทศต่าง ๆ ในเอเชียกว่า 20 ประเทศ การประชุมจับคู่ระหว่างธุรกิจ และการประชุมกับเจ้าหน้าที่รัฐบาลไทย ซึ่งจะช่วยกระตุ้นการค้าและการลงทุนระหว่างประเทศของไทยและสหรัฐฯ ได้อย่างมาก
“นายกรัฐมนตรีขอบคุณที่สหรัฐฯ เชื่อมั่นศักยภาพทางเศรษฐกิจของประเทศไทย โดยเฉพาะในอุตสาหกรรมเทคโนโลยีชั้นสูง พลังงาน และยานยนต์ไฟฟ้า โดยที่ผ่านมา รัฐบาลมุ่งที่จะขับเคลื่อนความร่วมมือทางเศรษฐกิจระหว่างทั้งสองประเทศให้ใกล้ชิด เพื่อเสริมสร้างมูลค่าการค้าระหว่างกันให้เพิ่มขึ้น ซึ่งจะเป็นโอกาสสําคัญในการผลักดันความร่วมมือทางการค้าและการลงทุนระหว่างไทยและสหรัฐฯ สําหรับการประชุม Trade Winds ครั้งนี้ นายกรัฐมนตรีจะมีโอกาสกล่าวปาฐกถาต่อคณะนักธุรกิจสหรัฐฯ ในวันที่ 13 มีนาคม 2566 ซึ่งจะเป็นโอกาสสําคัญกับการค้าและการลงทุนระหว่างไทยและสหรัฐฯ ให้หลากหลายมิติและครอบคลุมมากยิ่งขึ้นในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.สุชาติ ร่วมคณะ นายก ลงพื้นที่แปดริ้ว เยี่ยมกลุ่มแรงงานนอกระบบ สร้างงาน ต่อยอดอาชีพผู้ถือบัตรสวัสดิการแห่งรัฐ
วันเสาร์ที่ 11 มีนาคม 2566
11/03/2566
รมว.สุชาติ ร่วมคณะ นายก ลงพื้นที่แปดริ้ว เยี่ยมกลุ่มแรงงานนอกระบบ สร้างงาน ต่อยอดอาชีพผู้ถือบัตรสวัสดิการแห่งรัฐ
รมว.สุชาติ ร่วมคณะ นายก ลงพื้นที่แปดริ้ว เยี่ยมกลุ่มแรงงานนอกระบบ สร้างงาน ต่อยอดอาชีพผู้ถือบัตรสวัสดิการแห่งรัฐ
วันที่10มีนาคม2566นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดฉะเชิงเทราเพื่อร่วมพิธีเปิดป้ายสวนสาธารณะเฉลิมพระเกียรติเนื่องในโอกาสมหามงคลพระราชพิธีบรมราชาภิเษกพ.ศ. 2562องค์การบริหารส่วนจังหวัดฉะเชิงเทราโดยมีนายขจรเกียรติรักพานิชมณีผู้ว่าราชการจังหวัดฉะเชิงเทราผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานอาสาสมัครแรงงานจ.ฉะเชิงเทราหน่วยงานที่เกี่ยวข้องและชาวบ้านในพื้นที่ร่วมต้อนรับณสวนสาธารณะเฉลิมพระเกียรติเนื่องในโอกาสมหามงคลพระราชพิธีบรมราชาภิเษกพ.ศ. 2562องค์การบริหารส่วนจังหวัดฉะเชิงเทราตําบลบางแก้วอําเภอเมืองฉะเชิงเทราจังหวัดฉะเชิงเทรา
นายสุชาติกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่ากากระทรวงกลาโหมได้ให้ความสําคัญกับการส่งเสริมการประกอบอาชีพกลุ่มวิสาหกิจชุมชนให้เกิดการจ้างงานในระดับพื้นที่และพัฒนาต่อยอดเป็นผู้ประกอบการเอสเอ็มอีเพื่อให้สอดคล้องกับนโยบายรัฐบาลที่ได้ให้ความสําคัญกับแรงงานนอกระบบเนื่องจากเป็นแรงงานกลุ่มใหญ่ที่สุดของประเทศที่เป็นกําลังสําคัญในการขับเคลื่อนการพัฒนาเศรษฐกิจของประเทศให้สามารถแข่งขันกับนานาประเทศได้และจากสถานการณ์การแพร่ระบาดของโควิด-19ที่คลี่คลายลงในปัจจุบันทําให้ภาคธุรกิจการท่องเที่ยวของไทยเริ่มฟื้นตัวโดยเฉพาะที่จังหวัดฉะเชิงเทราถือเป็นหนึ่งในจังหวัดเขตระเบียงเศรษฐกิจภาคตะวันออกหรืออีอีซีซึ่งในส่วนของกระทรวงแรงงานได้ให้ความสําคัญกับการเร่งส่งเสริมการประกอบอาชีพให้แก่ประชาชนในพื้นที่ต่างๆเพื่อสนับสนุนให้เกิดการจ้างงานประชาชนมีทักษะฝีมือมีงานทํามีอาชีพและรายได้ที่มั่นคง
โอกาสเดียวกันนี้รมว.สุชาติยังได้นํานายกรัฐมนตรีเยี่ยมชมผลิตภัณฑ์และพบปะให้กําลังใจสมาชิกกลุ่ม“ผ้าพิมพ์EGO Print”ซึ่งเป็นกลุ่มอาชีพที่ได้รับการฝึกเพื่อยกระดับฝีมือจากสํานักงานพัฒนาฝีมือแรงงานฉะเชิงเทรากรมพัฒนาฝีมือแรงงานกระทรวงแรงงานได้เข้าไปฝึกอบรมตามโครงการพัฒนาทักษะเฉพาะให้แก่แรงงานนอกระบบที่ถือบัตรสวัสดิการแห่งรัฐเป็นการฝึกยกระดับฝีมือหลักสูตรการออกแบบผลิตภัณฑ์ลายผ้าเพื่อการพาณิชย์ระยะเวลาการฝึก30ชั่วโมงระหว่างวันที่8 - 12มีนาคม2566โดยระหว่างการฝึกจะมีเบี้ยเลี้ยงให้และเมื่อฝึกจบแล้วยังได้มอบอุปกรณ์เป็นเครื่องมือทํากินให้ด้วยเพื่อสามารถนําไปต่อยอดในการประกอบอาชีพ
ได้ทันทีทําให้ลดต้นทุนเพิ่มรายได้ให้แก่สมาชิกในกลุ่มซึ่งปัจจุบันมีสมาชิกจํานวน20คน
พล.อ.ประยุทธ์ฯและรัฐมนตรีฯสุชาติยังได้พบปะกับหัวหน้าส่วนราชการตัวแทนชุมชนกลุ่มแรงงานนอกระบบเครือข่ายผู้ประกันตนชาวบ้านในพื้นที่และให้กําลังใจแกนนําอาสาสมัครแรงงานระดับตําบลของจังหวัดฉะเชิงเทราที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทํางานใกล้ชิดกับพี่น้องประชาชนในชุมชนในการนําภารกิจประสานการให้บริการด้านแรงงานเพื่อให้ประชาชนมีงานทํามีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
+++++++++++++++++++
กองเผยแพร่และประชาสัมพันธ์
11มีนาคม2566
รัฐบาลไทย-ข่าวทำเนียบรัฐบาล-“ทิพานัน”ชวนเที่ยวงาน“Andaman Craft Festival” ที่ลานมังกร ถนนคนเดิน ภูเก็ต 12 มีนาคมนี้ หวังกระตุ้นเศรษฐกิจ 7 พันล้าน ย้ำผลงาน “พล.อ.ประยุทธ์”ดันซอฟต์พาวเวอร์สร้างรายได้เป็นรูปธรรม
วันเสาร์ที่ 11 มีนาคม 2566
11/03/2566
“ทิพานัน”ชวนเที่ยวงาน“Andaman Craft Festival” ที่ลานมังกร ถนนคนเดิน ภูเก็ต 12 มีนาคมนี้ หวังกระตุ้นเศรษฐกิจ 7 พันล้าน ย้ําผลงาน “พล.อ.ประยุทธ์”ดันซอฟต์พาวเวอร์สร้างรายได้เป็นรูปธรรม
“ทิพานัน”ชวนเที่ยวงาน“Andaman Craft Festival” ที่ลานมังกร ถนนคนเดิน ภูเก็ต 12 มีนาคมนี้ หวังกระตุ้นเศรษฐกิจ  7 พันล้าน ย้ําผลงาน “พล.อ.ประยุทธ์”ดันซอฟต์พาวเวอร์สร้างรายได้เป็นรูปธรรม
วันนี้ (11 มี.ค. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ขับเคลื่อนซอฟต์พาวเวอร์ไทย ตามยุทธศาสตร์ 5 F เพื่อเศรษฐกิจสร้างสรรค์และสอดคล้องแนวทาง BCG โมเดล จึงสนับสนุนนําซอฟต์พาวเวอร์มาส่งเสริมการท่องเที่ยวเพื่อดึงดูดเม็ดเงินเข้าประเทศ เพื่อสร้างงาน สร้างรายได้
น.ส.ทิพานัน กล่าวว่า จึงขอเชิญชวนพี่น้องประชาชนและนักท่องเที่ยวร่วมงาน “Andaman Craft Festival” ที่ลานมังกร ถนนคนเดิน จังหวัดภูเก็ตในวันอาทิตย์ที่ 12 มีนาคมนี้ ซึ่งจัดโดย สถาบันส่งเสริมศิลปหัตถกรรมไทย (องค์การมหาชน) เพื่อร่วมกิจกรรมและจับจ่ายใช้สอยผลิตภัณฑ์ศิลปหัตถกรรมไทย ที่มาจากวิถีชีวิตและภูมิปัญญาท้องถิ่น ไฮไลท์สําคัญคือ การเปิดตัวกางเกงมวยผ้าไหมไทยตัวแรกของโลก ที่ได้ “บัวขาว บัญชาเมฆ” หรือ ร.ท.สมบัติ บัญชาเมฆ ยอดนักมวยไทยชื่อดังตํานานแชมป์โลก มาเป็นนายแบบ ต่อยอดศิลปหัตถกรรมไทยเป็นซอฟต์พาวเวอร์ระดับโลก ภายในงานยังมีกิจกรรมแฟชั่นโชว์ผ้าไทยโดย แอนนา เสืองามเอี่ยม Miss Universe Thailand 2022 , ขบวนพาเหรดผ้าไทยและผ้าพื้นถิ่น โดย ไฮดี้ อมันดา Miss Grand Phuket เวิร์กช็อปงานหัตถกรรม และกิจกรรมอื่นๆอีกมากมาย ที่คาดว่าจะดึงดูดนักท่องเที่ยวเพื่อกระตุ้นเศรษฐกิจถึง 7 พันล้านบาท
รองโฆษกประจําสํานักนายกรัฐมนตรี กล่าวว่า จังหวัดภูเก็ต ถือว่าเป็นแหล่งท่องเที่ยวสําคัญของไทย และเป็นจังหวัดที่นําร่องเปิดประเทศ “ภูเก็ตแซนด์บอกซ์”ทําให้มีนักท่องเที่ยวเดินทางเข้ามาประเทศไทยจํานวนมาก โดยในปี 2565 มีนักท่องเที่ยวเดินทางเข้ามาภูเก็ตกว่า 9.2 ล้านคน ในจํานวนนี้เป็นนักท่องเที่ยวชาวต่างชาติ ประมาณ 4.6 ล้านคนทําให้เกิดรายได้จากการท่องเที่ยวกว่า 230,000 ล้านบาท โดยในปี 2566 นี้ ตั้งเป้านักท่องเที่ยวทั้งชาวไทยและต่างชาติไว้ที่ 12 ล้านคน “เมื่อมีการส่งเสริมซอฟต์พาวเวอร์ที่เข้มแข็ง จะช่วยส่งเสริมการท่องเที่ยวให้แกร่งขึ้น วึ่งจะเป็นเครื่องยนต์หลักที่ฉุดเครื่องยนต์เศรษฐกิจอื่นๆ เป็นอีกหนึ่งหลักฐานสําคัญ ที่พล.อ.ประยุทธ์หาเงินเข้าประเทศ ผลักดันให้เกิดรายได้จากซอฟต์พาวเวอร์ที่จับต้องได้ และเป็นรูปธรรม สร้างงาน กระจายรายได้ และยกระดับคุณภาพชีวิต เป็นสิ่งที่พล.อ.ประยุทธ์ ทําแล้ว ทําอยู่และทําต่อ” รองโฆษกประจําสํานักนายกรัฐมนตรี ระบุ
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดฉะเชิงเทรา
วันศุกร์ที่ 10 มีนาคม 2566
ข่าวสารการลงพื้นที่ตรวจราชการ จังหวัดฉะเชิงเทรา
วันศุกร์ที่10 มีนาคม 2566
นายกรัฐมนตรีเป็นประธานพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พ.ศ. 2562 จ.ฉะเชิงเทรา
​​นายกรัฐมนตรีสักการะหลวงพ่อพระพุทธโสธร และกราบนมัสการเจ้าอาวาสวัดโสธรวรารามวรวิหาร เพื่อความเป็นสิริมงคล ในการลงพื้นที่ตรวจราชการ จ.ฉะเชิงเทรา